Guida de Usator de Linux Mint/Verifica tu imagine ISO

Verifica tu imagine ISO

Il es importante verificar le integritate e authenticitate de tu imagine ISO.

Le controlo de integritate confirma que tu imagine ISO ha essite debitemente discargate e que tu file local es un exacte copia del file presente sur le servitores de discargamento. Un error durante le discarga pote implicar in un file corrupte e discatenar problemas aleatori durante le installation.

Le controlo de authenticitate confirma que le imagine ISO que tu ha discargate era signate per Linux Mint, e assi que illo non es un copia modificate o maligne componite per alicuno.

Discarga le summa de controlo SHA256 providite per Linux Mint

Tote le speculos de discarga forni le imagines ISO, un file sha256sum.txt e un file sha256sum.txt.gpg. Tu debe ser capace a trovar iste files in le mesme loco ubi tu ha discargate le imagine ISO.

Si tu non pote trovar los, explora Heanet, le speculo de discargamento  e clicca le version de edition de Linux Mint que tu ha discargate.

Discarga sia sha256sum.txt, que sha256sum.txt.gpg.

Non copia lor contento, usa "clic dextre->Salveguardar ligamine como..." pro discargar los files mesme e non modificarvlos de ulle maniera.

Controlo del integritate

Pro controlar le integritate de tu file local ISO, genera su summa SHA256 e compara lo con le summa presente in sha256sum.txt.sha256sum -b yourfile.isoSi le summas concorda, tu imagine ISO ha essite discargate con bon successo.

 Controlo del authenticitate 
Pro verificar le authenticitate de sha256sum.txt, controla le firma de sha256sum.txt.gpg per le sequente le grados.

Importa le clave firma de Linux Mint:

In le Terminal: gpg --keyserver hkp://keyserver.ubuntu.com:80 --recv-key "27DE B156 44C6 B3CF 3BD7  D291 300F 846B A25B AE09"

Note: Si gpg se plange re le ID del clave, prova in vice le sequente commandos: (in le Terminal)

gpg --keyserver hkp://keyserver.ubuntu.com:80 --recv-key A25BAE09

gpg --list-key --with-fingerprint A25BAE09

Verifica le resultato del ultime commando, pro assecurar que le fingerprint sia:

27DE B156 44C6 B3CF 3BD7 D291 300F 846B A25B AE09 (con o sin spatios)

Verifica le authenticitate de sha256sum.txt: (in le Terminal)

gpg --verify sha256sum.txt.gpg sha256sum.txt

Le emission del ultime commando debe te indicar que le firma del file es good e que illo ha essite signate per le clave A25BAE09.

 Note: GPG pote te prevenir que le firma de Linux Mint non es fidite per tu computator. Isto es expectate e perfectemente normal.